stanford-oval/wikipedia huggingface dataset:
Karsinnat Baseballin Euroopan-mestaruuskilpailuihin 2010
Karlovac, Kroatia

| joukkue | Ot>  | V | H | AVG |  |  |  |  |  |
| --- | --- | --- | --- | --- | --- | --- | --- | --- | --- |
|  Kroatia | 4 | 4 | 0 | 1.000 |  |  |  | 7-6 | 18-1 |
|  Liettua | 4 | 2 | 2 | .500 | 3-8 |  |  |  | 7-2 |
|  Israel | 4 | 2 | 2 | .500 | 1-6 | 2-1 |  |  |  |
|  Bulgaria | 4 | 2 | 2 | .500 |  | 0-8 | 11-8 |  |  |
|  Serbia | 4 | 0 | 4 | .000 |  |  | 9-11 | 10-22 |  |
Karlovac, Kroatia > Loppuottelut

| Kroatia – Liettua  5-4  |
| --- | --- | --- | --- |
Kroatia lopputurnaukseen voitoin 2-0
Abrantes, Portugali

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Kreikka | 3 | 3 | 0 | 1.000 |  | 5-3 |  |  |
|  Venäjä | 3 | 2 | 1 | .667 |  |  | 10-0 | 5-4 |
|  Portugali | 3 | 1 | 2 | .333 | 3-11 |  |  |  |
|  Irlanti | 3 | 0 | 3 | .000 | 1-5 |  | 8-11 |  |
Abrantes, Portugali > Loppuottelut

| Kreikka – Venäjä  5-0  |
| --- | --- | --- | --- |
Kreikka lopputurnaukseen voitoin 2-0
Antwerpen, Belgia

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Belgia | 3 | 3 | 0 | 1.000 |  | 5-2 | 12-5 |  |
|  Itävalta | 3 | 2 | 1 | .667 |  |  |  | 30-4 |
|  Sveitsi | 3 | 1 | 2 | .333 |  | 2-10 |  | 16-6 |
|  Malta | 3 | 0 | 3 | .000 | 1-15 |  |  |  |
Antwerpen, Belgia > Loppuottelut

| Belgia – Itävalta  3-1  |
| --- | --- | --- | --- |
Belgia lopputurnaukseen voitoin 2-0
Antwerpen, Belgia > ottelu kolmannesta sijasta

| Sveitsi – Malta  12-6  |
| --- | --- | --- | --- |
Sveitsi sijoittui kolmanneksi
Ram Charan

| Ram Charan |
| --- | --- |
 Ram Charan vuonna 2013.
Henkilötiedot
Koko nimi:  Konidela Ram Charan Teja
Syntynyt: 27. maaliskuuta 1985 (ikä 39) Madras, Tamil Nadu, Intia
Ammatti:  näyttelijä
Puoliso:  Upasana Kamineni (vih. 2012)
Näyttelijä
Taiteilijanimet:  Mega Power Star, Cherry
Aktiivisena:  2007–
Merkittävät roolit:  Harsha / Kala Bhairava (Magadheera)
Aiheesta muualla
IMDb 
AllMovie
Ram Charan (teluguksi రాం చరణ్ తేజ; s. 27. maaliskuuta 1985 Madras, Tamil Nadu, Intia) on intialainen, telugunkielinen näyttelijä ja telugunkielisen elokuvateollisuuden megatähti Chiranjeevin poika. Hänet tunnetaan mediassa myös nimellä ”Mega Power Star”.
Ram Charanin ensimmäinen elokuva Chirutha ilmestyi vuonna 2007, ja hän sai roolistaan parhaan miestulokkaan Filmfare Awards South -palkinnon. Hänen seuraavasta elokuvastaan, vuonna 2009 ilmestyneestä Magadheerasta, tuli pian ilmestymisensä jälkeen telugunkielisen elokuvateollisuuden menestynein elokuva, ja Ram Charan sai siinä esittämästään kaksoisroolista vuoden parhaan telugunkielisen näyttelijän Filmfare Awards South -palkinnon.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2007 | Chirutha | Charan | Telugu | Parhaan ensikertalaismiesnäyttelijän Filmfare Awards South -palkinto Nandi Special Jury Award -palkinto |
| 2009 | Magadheera | Harsha / Kala Bhairava | Telugu | Parhaan telugumiespääosan Filmfare Awards South -palkinto Nandi Special Jury Award -palkinto |
| 2010 | Orange | Ram | Telugu |  |
| 2012 | Racha | ”Betting” Raj (Cherry) | Telugu |  |
| 2013 | Naayak | Cherry / Siddharth Naayak | Telugu |  |
| 2013 | Zanjeer | Vijay Khanna | Hindi | Ram Charanin Bollywood-debyytti |
| 2013 | Toofan | Vijay Khanna | Telugu | Zanjeerin teluguksi kuvattu versio |
| 2014 | Yevadu | Satya (Ram) / Charan | Telugu |  |
| 2014 | Govindudu Andarivadele | Abhi Ram | Telugu |  |
| 2015 | Bruce Lee | Karthik / Bruce Lee / Vikram Kumar | Telugu |  |
| 2016 | Dhruva | Dhruva | Telugu |  |
| 2017 | Khaidi No. 150 | Itsenään | Telugu | Erikoisesiintyminen |
| 2018 | Rangasthalam | Chelluboina Chitti Babu | Telugu | Parhaan telugumiespääosan Filmfare Awards South -palkinto |
| 2019 | Vinaya Vidheya Rama | Konidela Ram | Telugu |  |
| 2022 | RRR | Alluri Sitarama Raju | Telugu |  |
| 2022 | Acharya | Siddha | Telugu |  |
Aiheesta muualla

Wikimedia Commonsissa on kuvia tai muita tiedostoja aiheesta .
Ram Charan Internet Movie Databasessa. (englanniksi)
Ram Charan Allmoviessa (englanniksi)
Ralph Sampson

Ralph Sampson
Ralph Lee Sampson (s. 7. heinäkuuta 1960) on yhdysvaltalainen entinen koripalloilija. Hän syntyi Harrisonburgissa, Virginiassa, ja pelasi NBA:ssa vuosina 1983–1992. Hän on peräti 2,24 metriä pitkä. Sampson valittiin Basketball Hall of Fameen vuonna 2012.
Joukkueet

Houston Rockets (1983–1988)
Golden State Warriors (1988–1989)
Sacramento Kings (1989–1991)
Washington Bullets (1991–1992)
Pysyvä välitystuomioistuin

| Permanent Court of Arbitration Cour permanente d'arbitrage |
| --- | --- |

Perustettu:  1899
Toimiala:  välitystuomioistuin
Päämaja:  Haag, Alankomaat
Jäsenet:  122 jäsenvaltiota
Viralliset kielet:  ranska, englanti
Aiheesta muualla
www.pca-cpa.org
Infobox OKVirheellinen NIMI-arvo: 
Pysyvä välitystuomioistuin (engl. Permanent Court of Arbitration (PCA), ransk. Cour permanente d'arbitrage (CPA)) on maailmanlaajuisesti toimiva hallitustenvälinen järjestö, joka on perustettu tarjoamaan palveluita valtioiden välisten riitojen ratkaisuun. Tuomioistuin toimii nykyisin valtioiden välisten ja toisaalta valtioiden ja yksityishenkilöiden välisten riitojen ratkaisemiseksi. Samoin se käsittelee riitoja, joissa osapuolena on valtiollinen toimija tai hallitustenvälinen organisaatio. Välitystuomioistuimella on 122 jäsenvaltiota, joihin kuuluu Yhdistyneiden kansakuntien 120 jäsenvaltion lisäksi osittain tunnustetuista valtioista Kosovo ja Palestiina. Välitystuomioistuimen toimitilat sijaitsevat Haagissa Rauhanpalatsissa, samassa rakennuksessa kuin Kansainvälinen tuomioistuin. Välitystuomioistuin ei ole YK:n alainen toimielin, mutta sillä on pysyvä tarkkailijan rooli YK:n yleiskokouksessa.
Pysyvä välitystuomioistuin ei ole sanan tavanomaisessa merkityksessä tuomioistuin, vaan pysyvä ja aina käytössä oleva hallinnollinen kehys välimiesoikeuden käytölle kansainvälisissä kiistoissa. Tuomioistuin tarjoaa kansainväliselle yhteisölle välitysoikeudellisen menettelyn ohella muita riitojen ratkaisemiseen tähtääviä palveluita kuten sovittelua, välitysapua ja tiedonkeruusta vastaavia tutkintalautakuntia. Kansainvälisiä riitoja voidaan välitysoikeudellisessa menettelyssä ratkaista yksittäisen tapauksen käsittelyä varten perustetuissa välitystuomioistuimissa. Yksittäistapausta varten perustetun välitystuomistuimen toiminta perustuu riidan osapuolten väliseen välityssopimukseen, eikä tuomioistuimella ole pysyvän välitystuomioistuimen tavoin valmista organisaatiota ja menettelytapasääntöä.
Historia

Pysyvä välitystuomioistuin perustettiin vuonna 1899 Haagin ensimmäisessä rauhankonferenssissa ja vahvistettiin toisessa rauhankonferenssissa vuonna 1907. Siitä tuli ensimmäinen globaali ratkaisumekanismi, jonka tavoitteena oli valtioiden välisten riitojen sovittelu. Välitystuomioistuin kirjattiin ensimmäisen rauhankonferenssin kansainvälisten riitaisuuksien sovinnollista ratkaisemista koskevan yleissopimuksen 20. artiklaan. Välitystuomioistuimen perustaminen vahvistettiin toisessa rauhankonferenssissa, jossa sen asema kirjattiin vastaavan yleissopimuksen 41. artiklaan:
»Helpoittaakseen sellaisten kansainvälisten riitaisuuksien lykkäämistä välitystuomion alaisiksi, joita ei ole voitu ratkaista diplomaattista tietä, sitoutuvat sopimusvallat säilyttämään pysyväisen välitystuomioistuimen sellaisena kuin ensimäinen rauhankonferenssi on sen perustanut.» 
(Yleissopimus kansainvälisten riitaisuuksien sovinnollisesta ratkaisemisesta)
Historia > Tapauksia

Pysyvään välitystystuomioistuimeen tuotiin sen perustamisen jälkeisinä vuosina useita tapauksia, kunnes kiinnostus tuomioistuimen palveluja kohtaan väheni jo maailmansotien välisinä vuosina. Tapausten määrä on kuitenkin kasvanut merkittävästi uudelleen 2000-luvulla.
Seuraavassa on listattu pysyvän välitystuomioistuimen käsittelemiä tapauksia. Päätökseen tulleista tapauksista on mainittu lopullisen tuomion antamisen vuosi:
Yhdysvallat vs Meksiko (1902)
Ruotsi vs Norja (Grisbådarna-alueen merirajakiista) (1909)
Ranska vs Britannia (tapaus Savarkar) (1911)
Yhdysvallat vs Hollanti (Miangas-saarten kiista) (1928)
Eritrea vs Jemen (Hanish-saarten kiista) (1999)
Belgia vs Hollanti (Rauta-Reinin-rautatien kiista) (2005)
Barbados vs Trinidad-Tobago (merirajakiista) (2006)
Eritrea vs Etiopia (Eritrea–Etiopia sota) (2009)
Sudan vs Sudanin vapautusarmeija (Abyein kiista) (2009)
Bangladesh vs Intia (Bengalinlahden merirajakiista) (2014)
Mauritius vs Britannia (Chagossaarten suojelualuekiista) (2015)
Filippiinit vs Kiina (Etelä-Kiinan meren aluekiista) (2016)
Kroatia vs Slovenia (Piranin lahden rajakiista) (2017)
Italia vs Intia (Enrica Lexie -tapaus) (2020)
Organisaatio

Pysyvän välitystuomioistuimen jäsenmaita ovat ne valtiot, jotka ovat allekirjoittaneet joko vuoden 1899 tai vuoden 1907 rauhankonferenssin yleissopimuksen. Yleissopimuksen allekirjoittaneita tuomioistuimen jäsenmaita on 121. Suomen osalta vuoden 1907 yleissopimus on astunut voimaan 9. kesäkuuta 1922.
Tuomioistuimella on Haagissa sijaitseva toimisto, jota kutsutaan kansainväliseksi toimistoksi. Toimistoa johtaa tuomioistuimen pääsihteeri, jonka alaisuudessa työskentelee tuomioistuimen sihteeristö. Sihteeristö tarjoaa tuomioistuimen toimintaa tukevia juridisia, tutkimuksellisia ja hallinnollisia palveluja, jotka liittyvät muun muassa välimiesmenettelyyn, taloushallintoon, logistiikkaan, matkajärjestelyihin ja kielenkääntämiseen. Tuomioistuimella on lisäksi hallintoneuvosto, jonka tehtävänä on ohjata ja valvoa tuomioistuimen hallintoa ja taloutta. Hallintoneuvosto koostuu jäsenmaiden Alankomaihin lähettämistä diplomaattisista edustajista, ja sen puheenjohtajana toimii Alankomaiden ulkoministeri, joka on myös hallintoneuvoston jäsen. Tuomioistuimen pääsihteeri antaa vuosittain hallintoneuvostolle raportin tuomioistuimen toiminnasta ja taloudesta.
Pysyvä välitystuomioistuin toimii samassa rakennuksessa kuin Kansainvälinen tuomioistuin, johon se toisinaan sekoitetaan. Kansainvälisestä tuomioistuimesta poiketen pysyvä välitystuomistuin ei kuitenkaan toimi YK:n alaisuudessa. Välitystuomioistuimella on kuitenkin tarkkailijan rooli YK:n yleiskokouksessa.
Organisaatio > Jäsenet

Pysyvän välitystuomioistuimen keskeinen hallinnollinen rakenne on tuomariluettelo, johon kirjataan kaikki välitystuomareiksi tai sovittelijoiksi käytettävissä olevat henkilöt eli välitystuomioistuimen jäsenet. Kullekin tuomioistuimeen tuodulle tapaukselle riidan osapuolet valitsevat tapauskohtaisen välitystuomioistuimen, joka koostuu yhdestä tai useammasta välitystuomarista. Tuomariluetteloon merkityn välitystuomioistuimen jäsenen ei tarvitse oleskella Haagissa.
Jokainen välitystuomioistuimen jäsenvaltio saa nimetä tuomioistuimen jäseneksi enintään neljä henkilöä. Haagin vuoden 1907 rauhankonferenssissa laaditun yleissopimuksen 44 artiklan mukaisesti jäsenen tulee olla kansainvälisissä oikeuskysymyksissä päteväksi tunnustettu ja tunnetusti korkean moraalin omaava henkilö, joka on antanut suostumuksensa tehtävään. Yksittäisen tuomioistuimen jäsenen toimikausi on enintään kuusi vuotta, joskin toimikauden kokonaiskestoa voidaan pidentää tästä uudistamalla määräys jäsenyydestä. Kunkin jäsenmaan nimeämät välitystuomarit muodostavat niin kutsutun kansallisen ryhmän, jolla on oikeus nimittää ehdokkaita Kansainvälisen tuomioistuimen tuomarivaaliin.
Suomessa päätösvalta tuomioistuinten jäsenten nimittämisestä on siirtynyt tasavallan presidentiltä valtioneuvoston yleisistunnolle, jolle asiasta antaa esityksen kansainvälisten tuomioistuinten tuomari- ja jäsenehdokkaiden nimeämisestä vastaava asiantuntijalautakunta. Suomen nimittämiä jäseniä välitystuomioistuimessa ovat Martti Koskenniemi, Pekka Timonen, Marjut Jokela ja Kaija Suvanto. Aiemmin Suomen nimittäminä jäseninä ovat toimineet muun muassa Gustav Bygglin, Eero Manner, Paavo Kastari, Alexander Gadolin ja Veli Merikoski.
Välimiesmenettely > Välimiesten nimeäminen ja vaihtaminen

Pysyvään välitystuomioistuimeen tuotavan tapauksen osapuolet voivat sopia välimiesten lukumäärästä siten kuin välitystuomioistuimen menettelytapasäännössä määrätään. Osapuolet voivat sopia, että tapauksen käsittelyyn nimetään joko yksi, kolme tai viisi välimiestä. Jos osapuolet sopivat yhdestä välimiehestä, voidaan välimies nimetä joko toisen osapuolen ehdotuksen perusteella tai välitystuomioistuimen pääsihteerin, viranomaisen tai muun tahon toimesta. Jos osapuolet sopivat kolmesta välimiehestä, nimeävät molemmat osapuolet yhden välimiehen. Tämän jälkeen osapuolten nimeämät välimiehet valitsevat kolmannen välimiehen, josta tulee välimiesoikeuden puheenjohtaja. Vastaavasti jos sovitaan viidestä välimiehestä, kumpikin osapuoli nimeää yhden välimiehen. Nimetyt välimiehet nimeävät loput kolme välimiestä, joista yhden he nimeävät välimiesoikeuden puheenjohtajaksi. Jos välimiesten määrästä ei sovita tai ei päästä sopuun, välimiehiä on kolme. Välimiesten määrän sopimiseen on määrätty välitystuomioistuimen säännöissä tarkat määräajat ja menettelykäytännöt, mikäli määräajoista poiketaan.
Välimiesehdokkaan tulee tuoda tapauksen asianosaisille ilmi kaikki seikat, joiden vuoksi hänen puolueettomuuttaan tai riippumattomuuttaan voidaan oikeutetusti epäillä. Osapuolet voivat vastustaa välimiehen nimitystä ja myös riitauttaa välimiehen nimittämisen. Menettelytapasäännössä on säädetty käytännöt tilanteisiin, jossa välimies ei hoida tehtäviään, eroaa tehtävästään tai kuolee välimiesmenettelyn aikana. Jos tapauksen käsittelyyn on nimetty vain yksi välimies, joudutaan tällaisessa tilanteessa kaikki aiemmin pidetyt istunnot uusimaan. Useampijäsenisen välimiesoikeuden tapauksessa muut välimiehet päättävät mahdollisesta istuntojen uusimisesta.
Välimiesmenettely > Välimiesoikeuden istuntojen toteuttaminen

Pysyvään välitystuomioistuimeen tuodun tapauksen käsittelyyn nimetyillä välimiehillä on vapaus toteuttaa välimiesmenettely parhaaksi katsomallaan tavalla, kunhan osapuolille taataan tasapuolinen kohtelu ja oikeus asiansa ajamiseen käsittelyn kaikissa vaiheissa. Asianosaiset voivat pyytää välimiesoikeudelta oikeusistuntoja, joissa esitetään puheenvuoroja tai kuullaan todistajia ja asiantuntijoita. Mikäli tällaisia pyyntöjä ei esitetä, välimiesoikeus voi päättää toimia ilman istuntoja. Tällöin asia ratkaistaan kirjallisten dokumenttien ja muiden aineistojen perusteella. Välimiehet voivat päättää myös välimiesmenettelyn paikasta ja kielistä, elleivät osapuolet ole niistä erikseen sopineet. Välimiesoikeus voi toteuttaa keskinäisiä neuvottelujaan, todistajien ja asiantuntijoiden kuulemisia tai esimerkiksi todistusaineiston katselmuksia missä tahansa paikassa, kunhan menettelyn olosuhteet huomioidaan ja asianosaisille varataan riittävä mahdollisuus osallistua tilaisuuksiin. Lisäksi välimiesoikeus määrää menettelyn kuluista ja välimiesten palkkioista, joiden on oltava määrältään kohtuulliset.
Tapauksen kantajan tulee esittää kirjallisesti kanteensa välimiesoikeudelle ja vastaajalle. Kanne voidaan esittää ennen välimiesoikeuden nimeämistä tai sen jälkeen, jossa tapauksessa kanteeseen tulee liittää osapuolten välinen sopimus välimiesmenettelystä. Kanteen esittämisen jälkeen vastaajan tulee esittää välimiesoikeudelle ja kantajalle vastauskirjoituksensa sekä mahdollinen vastavaatimuksensa. Sekä kanteessa että vastauskirjoituksessa voidaan esittää todisteita ja asiakirjoja, joihin menettelyssä halutaan vedota.
Välimiesmenettely > Välitystuomion antaminen

Välimiesmenettelyn päätteeksi välitystuomioistuin antaa asiassa lopullisen kirjallisen tuomion, jonka jokainen välimies allekirjoittaa. Tuomio annetaan perusteltuna, mikäli osapuolet eivät ole muuta sopineet. Välitystuomioistuimen tuomio on osapuolia sitova ja viipymättä toimeen pantava. Tuomio on julkinen vain silloin, kun osapuolet ovat tähän suostuneet. Välitystuomioistuin voi päätyä keskeyttämään välimiesmenettelyn ennen välitystuomion antamista, mikäli riidan osapuolet eivät esitä riittäviä perusteluita menettelyn jatkamiseen. Välimiesoikeuden kustannukset tulevat lähtökohtaisesti hävinneen osapuolen kannettaviksi, mikäli välimiesoikeus ei päätä kustannusten jakamisesta.
Aiheesta muualla

Kuvia tai muita tiedostoja aiheesta Pysyvä välitystuomioistuin Wikimedia Commonsissa
Pysyvän välitystuomioistuimen viralliset sivut
Pysyvän välitystuomioistuimen antamia tuomioita digitaalisessa muodossa (Arkistoitu – Internet Archive) Hague Justice Portal -palvelussa
Pysyvän välitystuomioistuimen toimitilat sijaitsevat Haagissa Rauhanpalatsissa (holl. Vredespaleis).
Pysyvän välitystuomioistuimen jäsenmaat   vuoden 1907 yleissopimuksen perusteella   vuoden 1899 yleissopimuksen perusteella  ei jäsenmaa
Pysyvän välitystuomioistuimen oikeussali
Raimondo Inconis

| Raimondo Inconnis |
| --- | --- |

Henkilötiedot
Syntynyt: 27. maaliskuuta 1959 (ikä 65) San Gavino Monreale, Italia
Ammatti:  fagotisti
Muusikko
Tyylilajit:  klassinen
Soittimet:  fagotti
  [ Muokkaa Wikidatassa ] [ ohje ]  
Raimondo Inconis (s. 27. maaliskuuta 1959 San Gavino Monreale, Sardinia) on kansainvälistä tunnustusta saanut italialainen fagotisti ja kontrafagotisti.
Ura

Inconis opiskeli fagottia Orlando Pittau johdolla Cagliarin konservatoriossa ja valmistui korkeimmin arvosanoin. Opiskeluaikanaan hän soitti Cagliarin oopperaorkesterissa. Inconis on esiintynyt Italiassa, Ranskassa, Saksassa, Itävallassa, Ruotsissa, Belgiassa, Kanadassa, Japanissa, Sveitsissä.
Inconis voitti ensimmäisen kansainvälisen kilpailunsa 15-vuotiaana.
Inconis on pitänyt konsertteja ja mestarikursseja kotimaassa ja ulkomailla. Klassisen musiikin ohella hän on esittänyt kantaesityksiä. Hän on toiminut kansainvälisten kilpailujen tuomaristossa.
Kirja

Inconis julkaisi vuonna 2009 menetelmän: The Contrabassoon, History and Technique  – ER 3008 /  ISMN 979-0-041-83008-7.
Aiheesta muualla

Viralliset sivut: Cagliarin konservatorio (italiaksi)
Viralliset sivut: Cagliarin oopperaorkesterissa (italiaksi)
Rarities

| Rarities The Beatles |
| --- | --- | --- |

Kokoelmalevyn tiedot
 Äänitetty : 1962 - 1970
 Julkaistu: 2. joulukuuta 1978
 Tuottaja(t): George Martin
 Tyylilaji: Rock
 Kesto: 43.29
 Levy-yhtiö: Parlophone
The Beatlesin muut julkaisut
| The Beatles Collection 1978 | Rarities 1977 | The Beatles' Ballads 1980 |
Rarities on The Beatlesin 17 kappaletta sisältävä kokoelma-albumi vuodelta 1978.
Kappaleet

Kaikki kappaleet Lennon/McCartney, jollei toisin ilmoitettu.
A-puoli
"Across the Universe"
"Yes It Is"
"This Boy"
"The Inner Light" (Harrison)
"I’ll Get You"
"Thank You Girl"
"I Want to Hold Your Hand" (saksankielinen versio)
"You Know My Name"
"Sie Liebt Dich" (saksankielinen versio)
B-puoli
"Rain"
"She’s a Woman"
"Matchbox" (Perkins)
"I Call Your Name"
"Bad Boy" (Williams)
"Slow Down"
"I’m Down"
"Long Tall Sally" (Johnson/Penniman/Blackwell)
Ralph Sharon

Ralph S. Sharon (17. syyskuuta 1923 Lontoo, Britannia – 31. maaliskuuta 2015 Boulder, Colorado, Yhdysvallat) oli jazzpianisti. Hän syntyi Lontoossa, mutta muutti vuonna 1953 Yhdysvaltoihin ja sai maan kansalaisuuden 1958.
Sharon esiintyi ja levytti pitkään Tony Bennettin kanssa.
Aiheesta muualla

Allmusic.com: Ralph Sharon (englanniksi)
Reino Armio

Reino Rurik Armio (alk. Andersson) (9. joulukuuta 1905 Turku – 16. toukokuuta 1979 Turku) oli suomalainen iskemälaulaja, joka lauloi Sointu levy-yhtiölle. Armion levyttämistä 95[lähde? ] kappaleesta tunnetuimpia olivat ”Kynttilöiden syttyessä” (”Kodin kynttilät”), ”Yö Riossa”, ”Pustan poika”, ”Danakil” sekä sota-ajan propagandalaulut ”Kremlin uni” ja ”Kiestingin Sohvi”.
Armion levytykset jäivät kuitenkin tunnetumpien laulajien esimerkiksi Eugen Malmsténin ja A. Aimon levytysten varjoon.. Armion levytysura päättyi sotavuosina välirikkoon Sointu-levy-yhtiön kanssa, kun Armio osin aiheellisesti arvosteli yhtiötä ”hittikappaleiden” antamisesta A. Aimon ja Malmsténin laulettaviksi.[lähde? ]
Alkujaan Armio oli kanttori Porista. Hän levytti lähes sata levypuolta.
Aiheesta muualla

Reino Armion esitystuotanto Suomen äänitearkistossa (1901–1999)
Puuilo-cup 2018–2019

| 0 | 1 | 2 |
| --- | --- | --- |
Ampumahiihdon Puuilo-cup 2018–2019
| Laji | Miehet | Naiset |
Kokonaiscup: 
Alle 22-vuotiaiden cup: 
Alle 19-vuotiaiden cup: 
Kilpailut
Kilpailupaikat: 5
Henkilökohtaiset kilpailut: 7
  2019–2020 →
Puuilo-cupin kausi 2018–2019 oli ampumahiihdon kansallisen kilpailusarjan ensimmäinen kausi. Se alkoi Kontiolahdelta 17. marraskuuta 2018 ja päättyi Hämeenlinnassa 31. maaliskuuta 2019. Myös Mikkelissä käydyt nuorten ja Hämeenlinnassa käydyt  yleisen sarjan SM-kilpailut laskettiin cup-pisteytykseen.
Kilpailukalenteri

Kilpailupaikkakunnat
Kauden ohjelmaan kuuluu viisi henkilökohtaista kilpailua, sekä kaksi SM-lähtöä. Kontiolahden kilpailut olivat kansainväliset GP-kilpailut, joissa kilpaili myös ulkomaalaisia osanottajia, mutta pisteitä jaettiin ainoastaan suomalaisen lisenssin omaaville.
| # | Paikka | Päivät | Stadion | Järjestävä seura | PK | TA | NM | YL | Huomautuksia |
| --- | --- | --- | --- | --- | --- | --- | --- | --- | --- |
| 1 |  Kontiolahti | 17.–18.11. | Kontiolahden ampumahiihtokeskus | Kontiolahden Urheilijat | ● | ● |  |  | Kansainväliset GP-kilpailut |
| 2 |  Raahe | 19.1. | Raahen hiihtomaja | Saloisten Reipas |  |  | ● |  |  |
| 3 |  Seinäjoki | 10.2. | Joupiska | Seinäjoen Hiihtoseura |  |  |  | ● | Vain yleisen sarjan kilpailu lasketaan cup-pisteisiin. |
| 4 |  Mikkeli | 2.–3.3. | Kyrönpellon ampumarata | Mikkelin Hiihtäjät |  |  | ● | ● | Nuorten SM |
| 5 |  Oulu | 24.3. | Sankivaara | Oulun Hiihtoseura | ● |  |  |  | Siirrettiin kovan pakkasen vuoksi. Alkuperäinen päivä oli 20.1. |
| 6 |  Hämeenlinna | 30.–31.3. | Ahvenisto | Ahveniston Ampumahiihtäjät | ● |  |  | ● | SM-kilpailut, sisältävät myös nuorten pikakilpailun |
Kilpailukalenteri > Lyhenteet

| --- | --- |
PK: pikakilpailu
TA: takaa-ajo
NM: normaalimatka
YL: yhteislähtö
Tulokset > Miehet > Miehet, yleinen

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 17. marraskuuta 2018 |  Kontiolahti | PK (10 km) | Tero Seppälä, HK | Tuomas Grönman, KontU | Matti Hakala, AAH | Tulokset (Arkistoitu – Internet Archive) |
| 2 | 18. marraskuuta 2018 |  Kontiolahti | TA (12,5 km) | Tero Seppälä, HK | Tuomas Grönman, KontU | Heikki Laitinen, ViU | Tulokset (Arkistoitu – Internet Archive) |
| 3 | 19. tammikuuta 2019 |  Raahe | NM (15 km) | Lauri Peltoniemi, SARE | Mika Lammi, Kau-Ka | Jaakko Luonuansuu, OHS | Tulokset |
| 4 | 10. helmikuuta 2019 |  Seinäjoki | YL (15 km) |  |  |  |  |
| 5 | 24. maaliskuuta 2019 |  Oulu | PK (10 km) |  |  |  |  |
| 6 | 30. maaliskuuta 2019 |  Hämeenlinna (SM) | PK (10 km) |  |  |  |  |
| 7 | 31. maaliskuuta 2019 |  Hämeenlinna (SM) | YL (15 km) |  |  |  |  |
Tulokset > Miehet > Miehet, alle 22

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 17. marraskuuta 2018 |  Kontiolahti | PK (10 km) | Jaakko Ranta, TV-V | Otto Invenius, SoisAH | Tuukka Invenius, SoisAH | Tulokset (Arkistoitu – Internet Archive) |
| 2 | 18. marraskuuta 2018 |  Kontiolahti | TA (12,5 km) | Jaakko Ranta, TV-V | Tuomas Harjula, TV-V | Otto Invenius, SoisAH | Tulokset (Arkistoitu – Internet Archive) |
| 3 | 19. tammikuuta 2019 |  Raahe | NM (12,5 km) | Juho Hökkä, OHS | Pyry Stevander, SHS | Tuure Pesola, SARE | Tulokset |
| 4 | 2. maaliskuuta 2019 |  Mikkeli (SM) | NM (20 km) |  |  |  |  |
| 5 | 3. maaliskuuta 2019 |  Mikkeli (SM) | YL (15 km) |  |  |  |  |
| 6 | 24. maaliskuuta 2019 |  Oulu | PK (10 km) |  |  |  |  |
| 7 | 30. maaliskuuta 2019 |  Hämeenlinna (SM) | PK (10 km) |  |  |  |  |